

 **REPUBLIKA HRVATSKA**

**BRODSKO – POSAVSKA ŽUPANIJA**

**OPĆINA BEBRINA**

 **Općinsko vijeće**

KLASA: 021-05/19-01/2

URBROJ: 2178/02-03-19-3

Bebrina, 12. ožujka 2019. godine

Temeljem članka 48. stavka 1. Zakona o komunalnom gospodarstvu („Narodne Novine“ broj 68/18) i članka 32. Statuta općine Bebrina („Službeni vjesnik Brodsko-posavske županije“ broj 02/2018), Općinsko vijeće općine Bebrina na svojoj 17. sjednici, održanoj 12. ožujka 2019. godine, donosi

**ODLUKU**

**o obavljanju komunalnih djelatnosti temeljem ugovora o povjeravanju obavljanja komunalnih djelatnosti**

**Članak 1.**

Ovom odlukom određuju se komunalne djelatnosti koje se financiraju isključivo iz proračuna općine Bebrina, a koje se na području općine Bebrina obavljaju temeljem ugovora o povjeravanju obavljanja komunalnih djelatnosti.

**Članak 2.**

Temeljem pisanog ugovora o povjeravanju obavljanja komunalnih djelatnosti pravnim ili fizičkim osobama, obavljaju se sljedeće komunalne djelatnosti:

1. Održavanje nerazvrstanih cesta u dijelu koji se financira isključivo iz proračuna općine Bebrina,
2. Održavanje javne rasvjete u dijelu koji se financira isključivo iz proračuna općine Bebrina,
3. Održavanje javnih površina na kojima nije dopušten promet motornim vozilima

**Članak 3.**

Pod održavanjem nerazvrstanih cesta, podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Održavanje javne rasvjete je upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Održavanje javnih površina na kojima nije dopušten promet motornim vozilima podrazumjeva održavanje i popravci tih površina kojima se osigurava njihova funkcionalna ispravnost.

**Članak 4.**

Ugovor o povjeravanju obavljanja komunalnih djelatnosti sklapa Općinski načelnik općine Bebrina.

Ugovor iz stavka 1. ovog članka sadrži:

1. Komunalne djelatnosti za koje se sklapa ugovor,
2. Vrijeme na koje se sklapa ugovor,
3. Vrstu i opseg komunalnih usluga,
4. Način određivanja cijene komunalnih usluga te način i rok plaćanja izvršenih usluga,
5. Jamstvo izvršitelja o ispunjenju ugovora.

**Članak 5.**

Postupci odabira osoba s kojima se sklapa ugovor o povjeravanju obavljanja komunalne djelatnosti te sklapanje, provedba i izmjena tog ugovora provode se prema propisima o javnoj nabavi.

**PRIJELAZNE I ZAVRŠNE ODREDBE**

**Članak 6.**

Ugovori o povjeravanju obavljanja komunalnih djelatnosti za obavljanje komunalnIh djelatnosti iz ove Odluke sklopljeni prije donošenja ove Odluke ostaju na snazi do isteka ugovorenog roka.

**Članak 7.**

Danom stupanja na snagu ove Odluke prestaje važiti Odluka o komunalnim djelatnostima koje se mogu obavljati na temelju pisanog ugovora u općini Bebrina („Službeni vjesnik Brodsko-posavske županije“ broj 4/2006) i Odluka o izmjeni i dopuni Odluke o komunalnim djelatnostima koje se mogu obavljati na temelju pisanog ugovora u općini Bebrina („Službeni vjesnik Brodsko-posavske županije“ broj 18/2012).

**Članak 8.**

Ova odluka stupa na snagu osmog dana od dana objave u Službenom vjesniku Brodsko-posavske županije.

 **PREDSJEDNIK OPĆINSKOG VIJEĆA**

 Mijo Belegić, ing.